cyanic-selkie/wikianc huggingface dataset:
Healer
En healer eller helbreder er en person som oppleves å være i stand til å helbrede andres fysiske og psykiske lidelser gjennom virkemidler som står utenfor den alminnelige forskningsbaserte medisin.
Ulike healere bruker ulike virkemidler og har ulike målsettinger: håndspåleggelse, fjernhealing, krystallterapi, akupunktur, akupressur, fotsoneterapi, gjennom seksuell aktivitet, eksorsisme, fargeterapi, kanalisering av lys, kanalisering av Den hellige ånd eller andre guddommer, magi, voodoo, formularer, urter med mer.
Mange religioner anerkjenner prinsippet om helbredelse via overnaturlige virkemidler, men avviser likevel mye av de aktivitetene som presenteres som healing. Det som i vesten omtales som healing, kan sies å være en sammenblanding av ulikt religiøst tankegods, herunder Buddhisme og ulike nyreligiøse retninger, som for eksempel New Age. Ut fra et slikt perspektiv skiller healing seg til en viss grad fra det man omtaler som healing i mer tradisjonelle religioner eller såkalte naturreligioner. Det vil vanligvis være ulike oppfatninger om hvor vellykket en healers virksomhet er, og ofte er det også ulike oppfatninger om hvorvidt en healer er uegennyttig, eller har et profittmotiv. Mange healere hevder også at deres virksomhet i stor grad kan erstatte skolemedisin og psykiatri, og mange pasienter tror så fullt og fast på det healere hevder at de i visse tilfeller ikke oppsøker lege eller sykehus for behandling av alvorlige sykdommer, som healeren hevder han kan kurere.
Mange healere kombinerer sine virkemidler med en beroligende eller overbevisende personlighet, og det er også rimelig å anta at placeboeffekten, eller mobilisering av pasientens egne ressurser, er medvirkende i mange vellykkede saker.
Fotnote
En fotnote er en måte å legge inn notater til en tekst, ved å nummerere den og skrive den «ved foten» av teksten. Fotnoten kunne være en henvisning til annen skrift (det vi i dag kaller referanser) eller forfatterens kommentarer som ikke direkte trengte å stå i løpende tekst. Noen ganger kunne en påpeke at to eller flere andre skribenter hadde avvikende synspunkter i forhold til det en selv sto for.
Hvor man la fotnoter og henvisninger kunne variere, fra nederst på siden eller for hvert kapittel, til eget kapittel bakerst. Det to siste var minst krevende for typografene, som slapp å tilpasse sideoppsettene.
U-dal
En U-dal er en dal gravd ut av en isbre, noe som gir et distinkt U-formet tverrsnitt. U-daler er motsatsen til V-daler, der dalsidene møtes i en skarp vinkel eller flate, elvegravde daler.
Dannelse
U-daler er kjennetegnet ved en ganske jevn avrundet dalbunn, med bratte fjellsider opp til et fjellplatå på begge sider. Slike daler er dannet ved at en utløper fra en isbre (en brearm) har seget over terrenget over svært lang tid. Stein og sand fryser fast under breen, og når breen beveger på seg, virker steinene som et grovt sandpapir som «pusser» dalen i fasong. Når tykkelsen på en isbre overstiger 50 meter, vil isen begynne å oppføre seg plastisk og vil renne nedover og gi opphav til såkalte hengebreer og isstrømmer. Brearmer vil følge eksisterende forsenkninger i terrenget (et bekkefar eller elveleie) og bevegelsene i breen vil forme og utvide disse til de utgjør en dal. Fullt utviklede U-daler slik vi finner i Norge er et resultat av gjentatte isstrømmer gjennom mange istider.
Dalsidene i en U-dal kan være ganske glattslipte og vil noen ganger være nesten uten vegetasjon. Dalbunnen er i noen tilfeller fylt av stein og grus fra bunnmorene som ble dannet under breen, og kan ha godt jordsmonn. Noen steder vil dalen ha tydelige «trinn» der en endemorene har blitt dannet. I slike daler vil det kunne dannes en liten V-dal i bunnen av dalen der en elv graver seg gjennom morenen. En del større U-daler kan også ha en esker langs dalbunnen. Noen steder kan en mindre isstrøm ha ledet ut i en større og dypere. Når isen smelter av vil man da får et fenomen der en u-dal greiner av fra en annen u-dal et stykke oppe i dalsiden. Dette kalles en hengende dal.
Utbredelse og eksempler
U-daler finnes bare der det er fjellrikt terreng og har vært nedising i istidene i kvartær, det vil si rundt polarområdene på begge sider av Jorda. På den nordlige halvkule er det i første rekke Norge og Grønland som har slike landskapsformer, men de finnes også i Canada og i Rocky Mountains. Nedising i høyfjellsområder gjør at slike daler også finnes i Alpene og Himalaya. På den sørlige halvkule er det lite landområder på de aktuelle breddegradene, men det finnes U-daler i Ildlandet, på New Zealand og på enkelte isfrie områder i Antarktis.
I Norge finnes mange gode eksempler på U-daler. Både Hemsedal, Gudbrandsdalen og Adventdalen på Svalbard er typiske U-daler. Engabreen, en bredarm av Svartisen har siden den lille istid trukket seg tilbake og er et meget tydelig eksempel på en U-dal i dannelse. Mange av fjordene i Norge er opprinnelige u-daler, slik som Sognefjorden som er en oversvømt U-dal. Det samme er Tyrifjorden.
1916 Boreas
1916 Boreas er en Amor-asteroide. Den ble oppdaget 1. september 1953 av Sylvain Julien Victor Arend ved Observatoire Royal de Belgique i Uccle.
Alme
Alme er en elv i Nordrhein-Westfalen i Tyskland og en av sideelvene til Lippe fra venstre med en lengde på 50 kilometer. Elven har sitt utspring i Sauerland og renner gjennom byene Büren og Borchen før den munner ut i Lippe ved Paderborn.
Konsentrasjonsleir
Konsentrasjonsleir er en leir for samling av bestemte grupper av personer, for eksempel opposisjonelle eller etniske grupper. Noen konsentrasjonsleirer er bygget for utryddelse av de internerte, eller som slaveleire, mens hensikten med andre kan være kun internering. Begrepet brukes mest i forbindelse med leire hvor de internerte er sivile som holdes fanget uten lov eller dom.
Bakgrunn
Konsentrasjonsleirer benytter moderne teknologi som piggtråd og jernbanetransport, for å samle et stort antall sivile på avgrensede områder. Hensikten er å ha de under kontroll, adskilt fra menn som f.eks kjemper i et opprør. Det var spanjolene som begynte å samle sivile i leire, under opprøret på Cuba i 1890-årene. Deretter benyttet britene konsentrasjonsleirer under boerkrigen i Sør-Afrika. Titusener av boere og deres svarte landarbeidere ble sperret inne i leire hvor de døde av sult, tørst og sykdommer. Britenes hensikt med interneringen var å kvele boernes geriljakrig ved å sperre sivilbefolkningen inne. Disse leirene fikk stor mediedekning og fikk sterk kritikk internasjonalt.
Det tyske keiserrike tok i bruk konsentrasjonsleirer i Tysk Sydvest-Afrika i 1905. I det tyvende århundre ble konsentrasjonsleirer tatt i bruk i stor skala først av Sovjetunionen, som med sitt nettverk av GULag-leirer hadde historiens mest omfattende konsentrasjonsleirsystem. De sovjetiske leirene var også forbilde for de senere konsentrasjonsleirene som det nasjonalsosialistiske regimet i Tyskland opprettet. De tyske nazistene dro i 1930-årene nytte av erfaringene Sovjetunionen hadde gjort med konsentrasjonsleirsystemet der.
I perioden 1933–1945 opprettet Tyskland 22 leirer med betegnelsen «Konzentrationslager». Under okkupasjonen ble norske statsborgere deportert til 14 av disse. Hver leir hadde en rekke utekommandoeer, hver av dem en leir i seg selv. De 14 nevnte, hadde alene ca 870 utekommandoer.
Ulf Wakenius
Ulf Wakenius (født 16. april 1958 i Halmstad) er en svensk gitarist og jazzmusiker, kjent for å være med i Oscar Petersons kvartett siden 1997.
Konsentrasjonsleir
Bakgrunn
I Nord-Korea drives seks konsentrasjonsleirer under navnet Kwalliso, trolig med mellom 150 000 og 200 000 fanger. Mange av disse er familiene til de som er anklaget for forbrytelser i tre generasjoner, uten mulighet for å bli satt fri.
Nørholm
Nørholm, også kalt Nørholmen, er en herregård i Grimstad, i familien Hamsuns eie fra 1918. Gården har matrikkelbetegnelse gnr. 182, bnr. 1, og er på 58 dekar dyrket mark, 1167 dekar skog, totalt areal er 1578 dekar.
Historie
Forfatteren Knut Hamsun (1859-1952) ervervet gården, og Nobelprisen i 1920 gjorde det mulig for ham å gjøre den til et mønsterbruk, og ombygge og utvide hovedbygningen fra 1830 i klassisistisk stil. Hamsun foretok omfattende oppdyrking av tidligere skogsmark og bygget et nett av driftsveier. Han ønsket å dyrke jorden slik som Isak Sellanrå i Markens Grøde som kom ut i 1917.
Gården tilhører i dag dikterens barnebarn Victoria Hamsun. Eiendommen forvaltes i samarbeid med Stiftelsen Nørholm og Ellinor Hamsuns Legat til Nørholms bevaring.
Nørholm er en gammel adelig setegård, og navnet synes å være påvirket av dansk. Gården hadde antagelig opprinnelig navnet Narholmen. Ifølge Norske Gårdsnavne av Rygh er første ledd i daglignavnet rimeligvis en form av ordet «knarr», som ble til «Nør-» da gården ble setegård for danske adelsmenn. Det er lange tradisjoner for båtbygging i Landvik og Eide, og at navnet tidligere refererte til vikingenes handelsbåt, knarren, er ikke usannsynlig. I siste halvdel av det 16. århundre var Nørholm lenge eid av den norske adelmannen Pros Lauritssøn, som var lensherre i Nedenes fra 1565 til 1571. Han satte etter tidens skikk gjerne «til Nørholm» etter navnet sitt når han omtalte seg selv på skrift.
Gården gikk i arv til hans svigersønn, den frisiske adelsmannen Knut Knutsøn (Wunkesen) som levde i 1580 og 1630. Han drev stor trelasthandel, og det er rimelig at han også solgte trelast fra Nørholm, som lå med sin skog like ned til sjøen og i et strøk som var meget søkt av utenlandske trelastkjøpere.
I 1680 ble Samuel Lauritzen, sønn av sogneprest i Vestre Moland, Lauritz Nilsen, eier av Nørholm. Dermed var det slutt på Nørholms privilegium som setegård. Samuel Lauritzen var en driftig og dyktig mann som arbeidet seg fram til stor velstand, og endte som sognets mektigste mann. Han la under seg en rekke gårder i Eide. Ved siden av sitt gårdsbruk drev han også skipsbygging, rederi, mølle og sagbruk. Samuel Lauritzen giftet seg i 1644 med Maren Nielsdatter, datterdatter av Helvig Nielsdatter Skade og Jacob Friis. Helvig Nielsdatter Skade var dansk, angivelig med aner tilbake til Ulvhild Olavsdatter, datter av kong Olav den hellige. Nørholm eller Nørholmen kom i 1749 i den gamle Tjorefamiliens eie gjennom ekteskapet mellom Marie Kristine Sørensdatter Nørholmen (oldebarn av Samuel Lauritzen) og Tellef Nielsen Tjore.
Hamsuns tid
1. august 1918 betalte Knut Hamsun kr 220.000 for Nørholm, tilsvarende årslønnen til de 58 folkeskolelærerne i distriktet. Hans kone Marie Hamsun følte ingen glede, og beskrev i erindringsboken Regnbuen «de fattigslige jordlappene mellom knattene med pisket furu, den vesle kollete kua som plutselig heter ei kjyr, som om hun var god for to, og de magre strendene og skjærene, som alt sammen burde være ganske rimelig i innkjøp».
Familien fikk vite at det snart ville komme elektrisitet til distriktet, men i virkeligheten gikk det tre år. Hamsun bygde på huset, flyttet på rom, satte opp søyler ved inngangen og lette etter den riktige dyprøde fargen til stueveggene. Han insisterte på empiremøbler, og Marie som heller ville ha det praktisk og bekvemt, klaget over at familien hadde mye å sitte på, men ingenting å sitte i. Hamsun satte opp en liten skrivestue til seg selv i Hasseldalen, et kvarters gange unna, men flyttet det senere litt nærmere hovedhuset.
Fylkesvei 820
Veien går langs vestsiden av Sortlandssundet, over Vikeidet til Frøskeland ved Eidsfjorden. Derfra langs indre del av Eidsfjorden, over Skjellfjordeidet og langs Skjellfjordens sørside og Ånnfjordens østside. Videre opp til skaret med Ryggedalstunnelen og ned Ryggedalen til Bø.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ulf Wakenius
Bakgrunn
På 1980-tallet spilte han med Peter Almqvist i Guitars Unlimited, som blant annet opptrådte i pausen i Eurovision Song Contest 1985. Et opphold i Rio de Janeiro avstedkom utgivelse med Sivuca i Let's Vamos (Sonet, 1987). Samarbeidet med Niels-Henning Ørsted Pedersen begynte også i dette tiåret, og de ga senere ut This is all I ask (Verve, 1998) og Those who were (Verve, 1996).
Hans egen U.W. Group utga Venture (1991) med Jack DeJohnette på trommer, Bill Evans og Bob Berg på saksofon, Randy Brecker på trompet, Niels Lan Doky på piano, og Chris Minh Doky og Lars Danielsson på bass. Samarbeidet med amerikanske musikere fortsatte i New York meeting med Niels Lan Doky på piano, Ira Coleman på bass og Billy Hart på trommer.
Hans Enchanted Moments (Dragon, 1997) var med Lars Jansson på piano, Lars Danielsson, på bass og Raymond Karlsson på trommer. På Dig In (Sittel, 1997) spiller han med Gösta Rundqvist på piano, Yoshuito Mori på bass og Jukkis Uotila på trommer. Deretter fulgte Live (Dragon) og The Guitar Artristry of U.W. (Dragon, 2002). Deretter kom Tokyo Blue (2003) med Carsten Dahl på piano, Morten Lund på trommer og Yasuhito Mori på bass; deretter utkom Forever you (Stunt, 2003) med Carsten Dahl på piano, Morten Lund på trommer og Lars Danielsson på bass; og Checkin' In (Megaphon, 2004). Hans utgivelse Notes From the Hart (ACT, 2005) er en hyllest til Keith Jarrett, da med Lund og Johansson.
Wakenius spilte tidlig på 1990-tallet med tidligere medlemmer av John Scofields gruppe, Dennis Chambers på trommer, Gary Grainger på bass og Håkon Graf på piano. Han har figurert på Duke Ellington Swings (Telarc, 1998); med Oscar Peterson ga han ut Summernight in Munich (Telarc, 1999) og Trail of Dreams med Oscar Peterson og Michel Legrand (Telarc, 2000). Med Ray Brown spilte han på Summertime (1998) og Seven Steps to Heaven (1999M samt Some of My Best Friends Are Guitarplayers (Telarc, 2001).
Med Pat Metheny spilte han på Jazz Baltica 2003.
Konsentrasjonsleir
Konsentrasjonsleirer i Norge
Under den andre verdenskrig var følgende leirer opprettet av nazistene:
1917 Cuyo
1917 Cuyo er en Amor-asteroide. Den ble oppdaget 1. januar 1968 av Carlos Ulrrico Cesco og A. G. Samuel ved Complejo Astronómico El Leoncito i El Leoncito.
Patrisier
Patrisier er et begrep med to betydninger, dels brukes det i sin opprinnelige betydning om medlemmene av det gamle romerske aristokrati, og dels brukes det om en samfunnsklasse i europeiske land fra høymiddelalderen til tidlig moderne tid, eventuelt som en bred betegnelse for adel og høyborgerskap i mange land.
Antikkens Roma
Begrepet patrisier kommer fra latin patricius (flertall patricii), som igjen kommer av patrēs, som er flertall av pater («far»). Pater var en av flere betegnelser som ble brukt om de opprinnelige medlemmene av det romerske senatet.
Alsenz (elv)
Alsenz er en elv i Rheinland-Pfalz i Tyskland og en av sideelvene til Nahe fra høyre med en lengde på 57 kilometer. Elven har sitt utspring i Enkenbach-Alsenborn nordst for Kaiserslautern og renner hovedsakelig nordover før den munner ut i Nahe i Bad Münster am Stein-Ebernburg. Av byer langs Alsenz finner man Winnweiler, Rockenhausen og Alsenz-Obermoschel.
Patrisier
Antikkens Roma
I den tidlige romerske republikken utgjorde patrisierne den ledende samfunnsklassen, og hadde enerett til mange av de fremste vervene i staten, eksempelvis enerett til å være prester. Historikeren Richard Mitchell mener at patrisierfamiliene opprinnelig var de som var prester, og at det gamle senatet, som bestod av patrisiere, var en religiøs institusjon.
De som ikke var patrisiere ble kalt plebeiere. Etterhvert samlet også plebeiere betydelig rikdom og innflytelse, og dette førte til at patrisiernes innflytelse ble svekket.
Europa etter romersk tid
I høymiddelalderen ble betegnelsen patrisier tatt i bruk i flere italienske bystater om statenes ledende slekter, eksempelvis Venezia, Firenze og Genova. En tilsvarende samfunnsklasse oppstod i mange andre bystater i det tysk-romerske rike, eksempelvis Bern, Basel, Zürich, Frankfurt am Main, Augsburg m.fl. Disse statene ble kjennetegnet av et fravær av landbasert adel, og statenes ledende skikt baserte isteden sin velstand på handel. Gjennom sine seter i byenes råd, og senere, senater, dominerte de byene. Byene kunne ha forfatninger som gav patrisiernes en privilegert politisk stilling. Patrisiernes stilling varierte likevel betydelig med tid og sted. Selve ordet patrisier ble ikke nødvendigvis brukt; i høymiddelalderen ble patrisierne i de tyske byene gjerne bare kalt «slekter», og ordet patrisier kom først i bruk i renessansen.
Begrepet patrisiere ble brukt om en sosial gruppe, dels økonomisk, dels kulturell, i mange europeiske land frem til slutten av 1800-tallet eller begynnelsen av 1900-tallet. Det er i moderne tid også et generelt begrep for «velstående byborger av gammel familie».
AJ Auxerre
Association de la Jeunesse Auxerroise, også kjent som AJ Auxerre er en fransk fotballklubb fra byen Auxerre, stiftet i 1905.
Til tross for byens beskjedne størrelse (40 000 innbyggere) har klubben gjort det godt, noe de ikke minst kan takke sin tidligere trener Guy Roux for. Roux var trener i klubben i over 40 år frem til 2005, og i løpet av denne tiden sikret han klubben tre opprykk, ligatittelen i 1996, samt fire cupmesterskap (det siste kom i hans siste kamp som trener våren 2005). Klubben har spilt i Frankrikes toppdivisjon (Ligue 1) siden 1980, og har kvalifisert seg til ulike europacuper en rekke ganger.
Spillerstall
Oppdatert 10. mars 2023.
Kai Birger Knudsen
Kai Birger Knudsen (1903–1977) var en norsk jurist og politiker (Ap).
Familie
Kai Knudsen var sønn av kemner Kai Angell Knudsen (1869-1944) og Julie Huse (1873-1952).
I 1943 giftet han seg med Lilli Margrethe Wergeland (født 16. juli 1907).
Utdannelse og juristkarriere
Knudsen tok examen artium i 1922 og ble cand.jur. i 1926. Han fikk bevilling som overrettssakfører i 1926 og var kommunerevisor i Haugesund i 1926-1927. Han arbeidet som dommerfullmektig ved Tinn og Heddal sorenskriveri fra 1928 til 1930 og deretter som advokatfullmektig i Notodden fra 1930 til 1935. Fra 1935 drev han egen sakførerpraksis dels på Notodden, dels i Oslo. I maidagene 1945 ble han konstituert som sorenskriver i Tinn og Heddal. I 1946 ble han ansatt som kontorsjef hos riksmeglingsmannen. Kai Knudsen ble utnevnt til sekretær hos Statsministeren i 1948, og virket i denne stillingen frem til 1952. Etter en periode som regjeringsmedlem ble han sorenskriver i Follo sorenskriverembete i 1955.
Politiske verv
Kai Knudsen var medlem av Arbeiderpartiet. Etter at det ble fred i Norge i mai 1945 ble han midlertidig oppnevnt som ordfører i Notodden i 1945. I 1946 ble han folkevalgt ordfører samme sted.
Furnes Fotball
Furnes Fotball er et fotballag fra Furnes i Ringsaker kommune i Innlandet. Per 2017 har klubben over 400 aktive medlemmer. I 2016 fikk hovedbanen på Gaalaasbana kunstgressdekke, og på åpningskampen mellom Furnes og Jessneskameratene kom det over 750 tilskuere. Samme år fikk klubben også sin egen innendørs fotballhall: Hullemannstallen på Jessnes. Klubben gjorde i stand hallen på dugnad og ble samme år nominert til frivillighetsprisen i Ringsaker kommune. Hullemannstallen, sammen med nytt dekke på gaalaasbana var et etterlengtet løft for klubben når det gjelder treningsfasiliteter. Klubbens A-lag for herrer ble re-etablert samme år, og rykket opp fra 5. divisjon høsten 2016.
Kai Birger Knudsen
Politiske verv
Han møtte på Stortinget som vararepresentant nr. 2 for Kjøpstedene i Telemark og Aust-Agder fylker (Arendal, Brevik, Grimstad, Kragerø, Notodden, Porsgrunn, Risør, Skien) i perioden 1945-1949.
I Oscar Torps regjering var han justisminister (17. oktober 1952–15. juni 1954) og forsvarsminister (15. juni 1954–22. januar 1955).
Aland
Aland er en elv i Sachsen-Anhalt og Niedersachsen i Tyskland og en av sideelvene til Elben fra venstre. Elven er en fortsettelse av elven Biese (etter Seehausen), som igjen er en fortsettelse av elven Milde. Aland er 27 kilometer lang, mens hele Milde-Biese-Aland-systemet er 97 kilometer langt. Aland munner ut i Elben ved Schnackenburg.
Kray-brødrene
Kray-tvillingene (født 24. oktober 1933 i Hoxton) – Ronald Kray (død 17. mars 1995) og Reginald Kray (død 1. oktober 2000) – var britiske tvillingbrødre som var sentrale ledere innen organisert kriminalitet i London på 1950- og 1960-tallet.
Kray-tvillingene var blant annet involvert i væpnede ran, ildspåsettelse, bilbombinger, voldelige angrep inkludert tortur og mord.
Hizb ut-Tahrir
Hizb ut-Tahrir (frigjøringspartiet) er en sunnimuslimsk, islamistisk gruppe som ble stiftet i Jerusalem i 1952, av Muhammed Taqiuddin al-Nabhani. Hizb ut-Tahrir har siden den gang spredd seg til mer enn 50 land. Gruppen er også aktiv i vesten, særlig i Storbritannia, men også i Danmark. I Storbritannia og Danmark er gruppen et eget, politisk parti. I Norge er gruppen forbudt. Gruppen har blitt beskrevet som kontroversiell, og ble i 2015 forbudt i Tyskland, Russland, Kina, Egypt, Tyrkia og flere arabiske stater.
Kray-brødrene
Etter at Ronnie Kray ble diagnostisert som sinnssyk tilbrakte han resten av sitt liv ved Broadmoor Hospital i Crowthorne, der han døde 17. mars 1995 av hjerteinfarkt. Han var da 61 år gammel. Han ble begravet den 29. mars 1995, og da kisten hans ble fraktet til begravelsesplassen stilte mange mennesker seg opp i gatene for å se begravelsesprosesjonen.
Ronald Kray ble stilt for retten. Fra fengselscellen erklærte han at han var blitt kristen («a born-again Christian»). Senere stod han frem som biseksuell.
Tvillingenes eldre bror Charlie Kray satt syv år i fengsel før han ble løslatt i 1975.
707 Steïna
707 Steïna er en hovedbelteasteroide. Den ble oppdaga den 22. desember 1910 av Max Wolf fra Landessternwarte Heidelberg-Königstuhl i Heidelberg. Den er oppkalt etter en herr Steïn, som var en vellgjører for observatoriet i Breslau.
Carl Reynolds
Carl Reynolds (født Kjelstrøm i 1840 i Sverige, død 1900) var en norsk skipper og organisasjonsmann. Han er mest kjent for å ha stiftet den første godtemplarlosjen i Norge i 1877, og regnes derfor som stifteren av IOGT i Norge.
Rundt 1860 flyttet Reynolds til Porsgrunn. Under sine mange reiser i England kom Reynolds i kontakt med IOGT-bevegelsen. Han ble i 1876 opptatt som medlem av IOGT-losjen i Hull. Da han reiste tilbake til Porsgrunn hadde han fått tillatelse til å opprette en norsk avdeling i Porsgrunn. Denne ble stiftet i hans hjem i Kjølnesgaten 8. mars 1877 og gitt navnet ''Første Loge Norske Nr. 1''. Dette var også den første IOGT-losjen på det europeiske fastlandet. Losjen er fremdeles i drift.
En statue utført av Trygve Thorsen ble avduket i Porsgrunn 13. mars 1927 etter at IOGT-losjer over hele landet hadde samlet inn penger for å gi Reynolds et verdig minne. I Porsgrunn er han også hedret ved at han har gitt navn til en gate, Reynoldsgate, og en park, Reynoldsparken.
Iraks riksvåpen
Iraks riksvåpen består av Saladins ørn som på brystet har et skjold med farger og inndeling fra Iraks flagg. Ørnen sitter på en grønn navneplate med teksten الجمهورية العراقية (al-Jumhuriya al-`Iraqiya eller «Den irakiske republikk»).
1932−1959
Hasjimitt-kongedømmets riksvåpen har fellestrekk med våpenet til kongedømmet Jordan.
Den gyldne kronen på toppen, sammensatt av fem buer med perledesign og festet til basen med et relieffdesign med innlagte rubiner og smaragder, symboliserer kongemakten. På toppen av kronen er det en spydspiss som representerer det hasjimittiske banneret.
Kronen hviler på en kongelig mantel, som betyr offer og renhet. Mantelen er knyttet opp med gyldne tråder og samlet på hver side med gyldne duskesnorer som avdekker et hvitt silkefôr.
Over det sentrale skjoldet er det to stjerner. Disse representerer Ishtar og Shamash.
Skjoldet i midten er en skildring av landet Mesopotamia. Det viser de to elvene Eufrat og Tigris som renner gjennom ørkenen, og deres sammenløp ved Shatt al-Arab. Ved sammenløpet er et tre ved elvebredden som symboliserer verdens største daddelpalmeskog som pleide å være der. Under treet over elvene er en krumsabel og et spyd som tegn på landets forsvar. Rundt skjoldet på toppen står det i kufisk skrift «Kongedømmet Irak», og under uavhengighetsåret 1932.
1959−1965
Det første statsemblemet under Abd al-Karim Qassim beholdt solskive-symbolet for Ishtar og Shamash, i form av en sirkel med åtte gyldne stråler. Mellom hver stråle viser det seg en dyprød projeksjon av en stjerne. I midten er det et gylden hveteaks på et blått område omgitt av et svart tannhjul, en hvit ring, og en ny svart ring. På den hvite ringen ligger et svart arabisk sverd til høyre og en svart kurdisk kniv til venstre. Mellom dem står det øverst i svart kufisk skrift «Republikken Irak», mellom håndtakene står det, også i svart kufisk skrift, 14. juli 1958.
1918 Aiguillon
1918 Aiguillon er en hovedbelteasteroide. Den ble oppdaget 19. oktober 1968 av Guy Soulié ved Observatoire de Bordeaux i Bordeaux.
Iberia Airlines
Iberia Líneas Aéreas de España, S.A., vanligvis kalt Iberia, er Spanias største flyselskap, med hovedkontor i Madrid. Selskapets hovedbaser ligger i Madrid Barajas International Airport og Barcelona internasjonale lufthavn. Selskapet fusjonerte september 2009 med British Airways til det nye selskapet International Airlines Group, hvor begge selskapene fortsatt opererer under eget navn og varemerke.
Flåte
Iberias flåte inneholder følgende fly mars 2007:
Agger
Agger er en elv i Nordrhein-Westfalen i Tyskland og en av sideelvene til Sieg fra høyre med en lengde på 64 kilometer. Elven har sitt utspring i åsene i Sauerland nær Meinerzhagen, og elven snor seg gjennom byene Engelskirchen, Overath og Lohmar før den munner ut i Sieg nær Siegburg.
Lilly Christensen
Lilly Christensen (f. Hertig) (født 6. april 1933 i Sveits) er en sveitsisk organisasjonskvinne bosatt i Norge. Hun er tidligere generalsekretær i Kreftforeningen.
Hun er utdannet spesialpedagog fra Sveits og var fra 1973 kontorsjef og senere generalsekretær i Norsk Forening til Kreftens Bekjempelse (NFKB). Hun var generalsekretær i Kreftforeningen etter sammenslåingen av NFKB og Landsforeningen mot Kreft (LMK) fra etableringen i 1988 til 2002. I hennes tid som generalsekretær ble organisasjonen bygget ut til en landsdekkende forening, samtidig som det ble satset på forskning og informasjonsarbeid. Kreftforeningen tok i tiden Christensen var generalsekretær initiativ til masseundersøkelser for å avdekke tilfeller av livmorhalskreft og brystkreft.
I 2004 ble hun utnevnt av Kongen til ridder av 1. klasse av St. Olavs Orden for "samfunnsnyttig virke".
Selma Lagerlöf
Bakgrunn, oppvekst
Selma Lagerlöf ble født på herregården Mårbacka som femte barn av seks til løytnant Erik Gustaf Lagerlöf (1819–1885) og Elisabet Lovisa Wallroth (1827–1915). Hennes farfar, Daniel Lagerlöf (1776–1852), var fetter til Esaias Tegnér og hennes farmor, Elisabet Maria Wennervik (1784–1864), var datter til en komminister. Selma Lagerlöf var også i slekt med Erik Gustaf Geijer. Hun ble født med en hofteskade som skyldtes at leddkulen i hoften ikke hadde ordentlig feste.
Da Selma var tre og ett halvt år gammel, sommeren 1862, ble hun syk og helt lammet i bena. Dette forsvant like plutselig som det var kommet, men hun hadde i sin barndom ikke like lett for å leke som andre barn.
Som mange andre barn i borgerlig miljø den gang, fikk søsknene Lagerlöf utdannelsen i hjemmet ettersom det nye folkeskolesystemet ikke var fullt utbygd. Deres lærer kom til Mårbacka og underviste, og Selma fikk undervisning i både engelsk og fransk.
Selma Lagerlöf var alvorligere og stillere enn sine søsken og venner, noe som delvis skyldtes hennes hofteskade. Men hun var et begavet barn og likte å lese. Den første romanen hun leste var en indianerbok – Osceola av Thomas Mayne Reid – og allerede da, hun var bare 7 år, bestemte hun seg for å bli forfatter. Lagerlöf skrev følgende i Troll och människor:
Hennes oppvekst ble også preget av de muntlig gjengitte fortellingene som farmoren, Elisabet Maria Wennervik (1784–1864), fortalte.
Da hun var 14 år, tilbragte Lagerlöf en tid i Stockholm for å få sjukgymnastik for sin hofteskade. Om reisen til hovedstaden og hendelser der skriver hun i Dagbok för Selma Ottilia Lovisa Lagerlöf. Der skriver hun at hun var noen måneder i Stockholm for sjukgymnastik allerede som niåring.
Studier og yrkesliv
Etter avsluttet skolegang tilbragte Lagerlöf noen år som hemmadotter innen hun høsten 1882 begynte på Högre lärarinneseminariet i Stockholm, mot farens vilje. I Lagerlöfs utdannelsestid kom familien i betalingsnød og Mårbacka måtte selges. Faren døde i 1885, samme år som Lagerlöf avsluttet sine lærerstudier.
Da Lagerlöf leste litteraturhistorie innså hun plutselig at de figurer og skjebner hun hadde hørt om i barndommen i Värmland, var vel så fantasieggende som Bellmans og Runebergs persongalleri. Men det tok flere år og mange mislykkede skriveforsøk, innen hun debuterte som forfatter.
Etter avsluttet utdannelse var Selma Lagerlöf lærer på Elementarläroverket för flickor i Landskrona 1885–95. Hun trivdes som lærer og ble godt likt av elevene. Selma Lagerlöf hadde evnen til på et fengslende vis å fortelle for barn om hvert nytt land de leste om, eller om Jesus og hans disipler. Hun bodde sammen med sin tante på farssiden, Lovisa Lagerlöf, i Landskrona og hadde et rikt sosialt liv.
Forfatterskap
Lagerlöf debuterte i 1891 med romanen Gösta Berlings saga etter å ha vunnet en konkurranse i avisen Idun. Lagerlöf ferdigstilte boken med hjelp av et stipend ordnet av Sophie Adlersparre, grunnlegger av Fredrika-Bremer-Förbundet. Gösta Berlings saga er en av svensk litteraturs største klassikere – en rik og fantastisk skrøne om kavalerene og livet i Värmland på 1800-tallet. Den brøt mot daværende stilidealer som foretrakk realistisk saklighet. Boken fikk blandet mottakelse av kritikerkorpset.
I 1895 forlot Lagerlöf sin lærerjobb. Fra den tiden forsørget hun seg helt av sitt forfatterskap, og i 1897 flyttet hun med sin faster til Falun for å være nærmere sin søster, Gerda.
Lagerlöf foretok flere lengre reiser i Europa med Sophie Elkan og i 1899–1900 en lengre reise til Midtøsten. Vel hjemme skrev hun romanen Jerusalem som ble hennes store internasjonale gjennombrudd.
Lagerlöfs internasjonalt mest kjente bok er Nils Holgerssons underbara resa genom Sverige, som først var bestilt og utgitt som lesebok for folkeskolen. I den får vi oppleve Sveriges geografi gjennom en fjortenårig gutt (Nils Holgersson) som flyr på en gåserygg over landet.
Nobelprisen
Selma Lagerlöf mottok nobelprisen i litteratur i 1909. Svenska Akademien begrunnet tildelelsen med: «på grund av den ädla idealitet, den fantasiens rikedom och den framställningens själfullhet, som prägla hennes diktning». Lagerlöf hadde blitt nominert flere ganger de foregående årene, men hennes kandidatur ble da motarbeidet av Akademiets daværende faste sekretær, Carl David af Wirsén. I 1909 ble han til slutt nedstemt av et flertall av akademimedlemmene som ønsket å tildele henne utmerkelsen. Lagerlöf var den første kvinne og svenske som mottok den litterære nobelprisen. Fra 1909 bodde hun periodevis igjen på Mårbacka, som hun hadde klart å kjøpe tilbake med hjelp av prissummen fra sin nobelpris.
Selma Lagerlöf nådde verdensry i sin levetid og hennes bøker ble utgitt på mange språk. Nils Holgerssons underbara resa ble oversatt til omkring 60 språk, Gösta Berlings saga til drøyt 50 språk.
Medlem av Svenska Akademien
I 1914 ble Lagerlöf som første kvinne, innvalgt i Svenska Akademien. Hjalmar Gullberg sa i sin inntredelsestale da han i 1940 ettertrådte henne i akademiet, at hun var «drottningen i vår litteratur, den mest berömda av svenska kvinnor i världen sedan Heliga Birgitta».
70-årsdagen
I samband med sin 70-årsdag den 20. november 1928, ble hun feiret med en festforestilling på Kungliga Teatern, som viste Kavaljererna på Ekeby, et lyrisk drama i fire akter basert på hennes roman Gösta Berlings saga.
Politisk engasjement
Selma Lagerlöf deltok i kampen for kvinnelig stemmerett, blant annet som taler på den internasjonale stemmerettskongressen i Stockholm i 1911 og ved seiersfesten i 1919. Hun ble medlem i Frisinnade landsföreningen i 1916 og forble en organisert liberaler livet ut. I 1934 var hun en av dem som skrev under oppropet for folkpartiets dannelse. Hun var også aktiv i kommunepolitikken i Östra Ämterviks landskommun, der hun i 1919 ble innvalgt for fire år til kommunestyret, på de frisinnades liste.
Selma Lagerlöf tok avstand fra forfølgelsen av jødene i Tyskland på 1930-tallet. Hun hjalp Nelly Sachs til å flykte til Sverige og skjenket en novelle til arbeidet for forfulgte i det nazistiske Tyskland. Det førte til en tysk boikott, men Lagerlöf lot seg ikke påvirke, selv om det fantes dem som ville at hun skulle engasjere seg enda mer. Journalisten og forfatteren Bosse Schön hevder til og med at hun støttet den rasebiologiske bevegelsen ettersom hun i 1921 skjenket en premie til en skjønnhetskonkurranse for kåringen av en «äktsvensk kvinnotyp».
Brevveksling
Også forfatterinnens brev til moren er blitt utgitt under tittelen Mammas Selma (1998).
Svenska Akademien
Lagerlöf ble innvalgt som medlem av Svenska Akademien 28. mai 1914 og tok sete på stol nummer 7 etter Albert Gellerstedt den 20. desember samme år. Hun var den første kvinnen som ble innvalgt i Akademien.
Pius I
Pius I (ukjent fødselsdato, antagelig fra Aquileia) var pave fra ca. 140 til ca. 155.
Ifølge Liber Pontificalis var han sønn av en Rufinus fra Aquileia. En annen tidlig kilde, Den muratoriske kanon fra 2. århundre, forteller at han var bror av Hermas, forfatteren av Hermas' hyrde, et av de tidligste bevarte kristne skrifter. Hermas skriver at han tidligere var slave, men det er usikkert om det stemmer. Det er ikke umulig at både Hermas og Pius var frigitte slaver, men det finnes ikke bevis for det.
Enkelte kilder plasserer Pius I etter Anicetus; det er nå fastslått med rimelig sikkerhet at Pius kom først, og det er den plassen han har i den offisielle paverekken.
Han var involvert i striden med gnostikeren Marcion, og Pius ledet i juli 144 synoden som stengte ham ute av kirken. Omkring 150 traff han filosofen Justin, som hadde blitt kristen apologet og som senere døde som martyr.
En tradisjon hevdet at Pius fastsatte tidspunktet for påskefeiringen, men dette skjedde på et senere tidspunkt. Man vet at han lagde regler for jøders konvertering til kristendommen, noe som regnes som en viktig regulering av kirkens disiplin.
I Ado av Viennes' martyrologium fra 858 nevnes han som martyr, men det finnes ingen tidligere kilder som kan bevise dette. Ble gravlagt nær St. Peters grav på Vatikanhøyden. Hans festdag er 11. juli. I domkirken i Siena står det en statue av Pius, laget av Michelangelo.
Carrara
Carrara er en by i Provinsen Massa-Carrara i den italienske regionen Toscana. Den er kjent for den hvite eller blågrå marmoren som blir utvunnet der.
Carrara ligger ved elven Carrione, omkring 100 km. vest-nordvest fra Firenze.
Historie
Byen Carrara ble grunnlagt i år 1235. Den har blitt regjert av Pisa (fra 1235), Lucca (fra 1322), Genova (fra 1329) og Milano (fra 1343). Etter Filippo Maria Viscontis død i 1477 gjorde både Tommaso Campogregoso, herre av Sarzana, og Malaspina-familien krav på byen.
Fra det 15. århundre utgjorde Carrara og Massa deretter Hertugdømmet Massa og Carrara, frem til det 19. århundre.
I 1929 ble kommunene Carrara, Massa og Montignoso slått sammen til kommunen Apuania. I 1945 ble den tidligere kommuneinndelingen gjenopprettet.
Byen har en katedral fra det 12. århundre og en hertugelig residens fra det 16. århundre som nå er sete for et kunstakademi.
Carraramarmor
Carraramarmor er kjent siden romertiden, og brukt i byggingen av både Pantheon og Trajansøylen i Roma. Mange renessanseskulpturer, som Michelangelos «David», er også laget i carraramarmor.
I tillegg til sine marmorbrudd har byen læresteder for skulpturkunst og et kunstmuseum. Marmoren blir fremdeles eksportert til hele verden. Marmor fra brudd andre steder blir også bearbeidet i Carrara.
En sten- og maskinutstilling, CarraraMarmotec, blir arrangert i Carrara.
Kerri Walsh
Kerri Lee Walsh (født 15. august 1978 i Santa Clara, California er en profesjonell amerikansk sandvolleyballspiller.
Walsh og lagkamerat Misty May-Treanor er gullmedaljører i sandvolleyball både i sommer-OL 2004 i Athen samt sommer-OL 2008 i Beijing.
Tidligere år
Walsh ble født i Santa Clara, California. Hun vokste opp i Saratoga, California.
High school
Som elev ved high school spilte Walsh innendørs volleyball ved Archbishop Mitty High School i San Jose, California. Hun tok eksamen i 1996.
I high school-konkurranser spilte hun mot sin nåværende partner, Misty May-Treanor.
College
Walsh fortsatte på Stanford University, hvor hun vant nasjonale titler i 1996 samt 1997 og ble medlem av USAs landslag i 1999 og 2000. Hun tok eksamen ved Stanford university i 1999 med bachelorgrad i amerikanske studier.
Profesjonell karriere
23. juli 1996 toppet Walsh $ 1 million i fortjeneste.
Sydney 2000
Welsh spilte i sommer-OL 2000 i Sydney på det amerikanske innendørskvinnelandslag, som fikk en fjerdeplass. Hun misset flere av de første konkurransene på grunn av en falsk positiv dopingtest. Etter å ha avlagt prøve på nytt, ble Walsh frikjent og fikk tillatelse til å fortsette å spille.
Athen 2004
Under sommer-OL 2004 i Athen vant Walsh og May-Treanor gullmedalje i kvinnenes sandvolleyball uten å tape en eneste konkurranse.
Beijing 2008
21. august 2008 vant Walsh og Treanor gull for USA i sommer-OL i Beijing ved å beseire det førsteseedete kinesiske laget til Wang Jie og Tian Jia. May-Treanor og Walsh har ikke tapt et eneste sett i noen av de seneste olympiske sommerlekene.
Øvrige meritter
Walsh har kallenavnet Six Feet of Sunshine og er 1.91 meter høy.
Hun er bosatt i Hermosa Beach, California og er gift med den amerikanske sandvolleyballspilleren Casey Jennings.
Thomas Percy
Forfatterskap
Hans første trykte verk, Hao Kiou Choaan, or The Pleasing History ble utgitt i 1761. Det var en meget revidert og kommentert versjon av en kinesisk roman kalt Haoqiu zhuan (好逑傳), men også den første utgaven av et kinesisk verk på engelsk. Det påfølgende året utga han i to bind essayer om Kina, hovedsakelig oversettelser, kalt for Miscellaneous Pieces Relating to the Chinese. Han håpet i 1763 møte det samme litterære markedet som James Macphersons Ossian hadde skapt med sitt Five Pieces of Runic Poetry from Icelandic som han fritt og relativt uavhengig «oversatte» og «forbedret» fra islandsk. Det samme året redigerte han også Henry Howard, jarl av Surreys dikt med et essay om tidlige blankvers, oversatte Salomos Høysangen og utga en nøkkel til Det nye testamente. Deretter kom hans Northern Antiquities (1770), igjen om eldre norrøn kultur, var en oversettelse fra fransk av Paul Henri Mallet om «de gamle skandinaver». Hans utgave av «husboken» for jarlen av Northumberland hadde den omstendelige tittelen ''The Regulations and Establishment of the Household of Henry Algernon Percy, the Fifth Earl of Northumberland, at his Castles of Wresill and Lekinfield in Yorkshire. Begun anno domini M.DXII'' (1770). Den er av stor verdi for dens illustrasjoner av hjemlig liv i England for denne perioden.
Disse verkene er dog av liten verdi sammenlignet med hans Reliques of Ancient English Poetry (1765). På 1760-tallet fikk han tak i et manuskript med ballader (Percy Folio) fra en kilde i Northumberland. Han hadde i tankene å skrive historien til Percy-familien (hertugene av Northumberland), og søkte etter eldre materiale av lokal interesse. Han kom over eldre fortellinger fra området rundt Alnwick, slektshjemmet til Percyfamilien og fant således flere ballader. Han var en venn av Samuel Johnson, Joseph og Thomas Warton, og James Boswell. I 1764 oppmuntret doktor Johnson og andre ham til å bevare poesien han hadde kommet over. Percy skrev av balladene fra manuskriptet og søkte også etter flere ballader i området, også ved grenseområdene til Skottland. I 1765 utga han sin bok og den ble en stor suksess. Reliques of Ancient English Poetry inspirerte ikke bare Robert Burns, men også William Wordsworth og Samuel Taylor Coleridges felles Lyrical Ballads i 1798.
Zooey Deschanel
Zooey Claire Deschanel (født 17. januar 1980 i Los Angeles i California) er en amerikansk skuespiller og sanger. Hun er datter av filmfotografen Caleb Deschanel og skuespilleren Mary Jo Deschanel. Også hennes søster, Emily Deschanel, er skuespiller.
Biografi
Zooey Deschanel er den ene halvdelen av bandet She & Him sammen med M. Ward. De ga ut sitt første album i 2008, Volume One, som har blitt rost for sin tidløse musikk. Siden 2001 har Deschanel opptrådt i jazzcabaretten If All the Stars Were Pretty Babies sammen med kollegaen Samantha Shelton. Hun spiller keyboard, perkusjon, banjo og ukulele.
Deschanel har opptrådt sammen med Jenny Lewis i TV-programmet Elvis Costello med gjester.
I september 2009 giftet Zooey seg med sangeren Ben Gibbard, men de ble skilt i desember 2012.
1919 Clemence
1919 Clemence er en asteroide i det indre av hovedbeltet. Den ble oppdaget 16. september 1971 av James B. Gibson og Carlos Ulrrico Cesco ved Complejo Astronómico El Leoncito i El Leoncito.
708 Raphaela
708 Raphaela er en hovedbelteasteroide. Den ble oppdaga den 3. februar 1911 av Joseph Helffrich fra Landessternwarte Heidelberg-Königstuhl i Heidelberg. Den er oppkalt etter den franske bankmannen og filantropen Raphael Bischoffsheim, grunnlegger av Observatoire de Nice.
Biologisk vektor
Biologisk vektor er betegnelsen på organismer som forårsaker spredning av patogen (biologiske agenter som kan forårsake sykdommer). En biologisk vektor vil ikke nødvendigvis bli infisert av smitten. Ofte vil insekt som flått og mygg være biologisk vektor. Også mennesket kan være en biologisk vektor, eksempelvis ved at det kan bære viruset som fremskaffer munn- og klovsyke (da uten å bli infisert selv). Innen genterapi kan et virus være biologisk vektor, idet det brukes til å avlevere patogen til andre organismer. Også innen genetikk bruker man begrepet biologisk vektor, om DNA-konstruksjoner som brukes i byggingen av andre.
São Pedro lufthavn
São Pedro lufthavn (portugisisk: Aeroporto de São Pedro), er Kapp Verdes tredje største lufthavn. Den ligger på øya São Vicente, rundt 5 kilometer fra sentrum av byen Mindelo, og den betjener hele øya, samt naboøya Santo Antão. Den ligger i dalområdet på øya, nord for landsbyen São Pedro. Lufthavna ble åpnet i 1960.
I 2005 begynte arbeidet med å omgjøre São Pedro til en internasjonal lufthavn, med utbyggingen av en ny og moderne terminal.
Marianne Pettersen
Marianne Iren Pettersen (født 12. april 1975 i Oslo) er en norsk tidligere fotballspiller. Pettersen spilte på landslaget fra 1994–2000, og gjorde comeback i 2003, etter dette la hun opp på landslaget for godt. Som klubbspiller spilte hun først for Høybråten og Stovner Idrettslag deretter Gjelleråsen, Asker, Athene Moss og Fulham og ble toppscorer i Toppserien i 1998, 2002 og 2003 og seriemester med Asker i 1998 og 99. I 1998 scoret hun 36 mål på 18 kamper for Asker, og har således scoringsrekorden i toppserien for kvinner. På landslaget for kvinner har hun scoret 66 mål på 98 kamper, noe som gjorde henne til mestscorende fra 2003 til Isabell Herlovsen scoret flere i 2019. Pettersen har VM-gull (-95), OL-gull (2000) og OL-bronse (-96). Hun scoret i VM-finalen i 1995, da Norge slo Tyskland på Råsunda stadion i Stockholm. Hun scoret 6 mål i en landskamp mot Slovakia i 1995, og har sammen med Isabel Herlovsen rekorden for flest scorede mål i en landskamp.
Rygjasau
Rygja er en sauerase danna i Rogaland ved kryssing av den stedegne sauen med engelske raser (sutherland, leicester og sjeviot). Dette er en velbygd sau, og ulla er nesten helt fri for marghår. Rygjasauen er nå utbredt over store deler av landet. 13 % av dyra i Sauekontrollen er rygja.
Historie
Utgangspunktet for rygjasauen var at import av forskjellige saueraser som hadde blitt blandet med den lokale sauen hadde ført til en svært uensartet sauebestand i Rogaland. I det sterke sauemiljøet i området var det blitt uviklet flere lokal- og gårdstyper av sau og det ble bestemt at man skulle satse på en av disse for å ha en rase man kunne drive effektiv avl på. Slike lønnsomme blandingstyper ble vist på sauesjå, første gang i 1907 og i 1912 ble en type fra Eigersunddistriktet valgt ut. Arbeidet med å stabilisere typen ble satt igang, og rygjasauen ble godkjent som rase i 1924.
Gordonopptøyene
Gordonopptøyene var omfattende opptøyer som brøt ut i London i England i 1780. Det begynte som en anti-katolsk protest mot Papistloven av 1778 (Popery Act), den første loven som en oppmykning av begrensningene mot katolisisme i England. Loven bidro til katolsk emansipasjon, det vil si at mange av restriksjonene på katolsk religionsutøvelse og begrensninger av katolikkers borgerrettigheter ble mildnet eller fjernet. Gordonopptøyene, som har navn etter lederen for kampanjen, George Gordon, utviklet seg fra protest mot loven og til opptøyer og plyndringer. Opptøyene var de mest ødeleggende i Londons historie.
Paptistloven av 1698 hadde pålagt en rekke bøter og begresninger på katolikker i England, men Paptistloven av 1778 mange av disse. Den innledende fredelige protestdemonstrasjonen førte til omfattende herjinger og plyndringer. Malt på veggen av Newgate fengsel var det en proklamasjon av fanger som hadde blitt satt fri ved autoriteten av «Hans majestet, kong Mobb». Betegnelsen «Kong Mobb» fikk senere betydningen av et uregjerlig og skremmende proletariat, og ble senere på slutten av 1960- og begynnelsen av 1970-tallet benyttet som navn på radikal gruppe i England.
Opptøyene i London skjedde midt under Den amerikanske uavhengighetskrigen da Storbritannia var i kamp med amerikanske opprørere, Frankrike, Spania og De forente Nederlandene. Det førte til en ubegrunnet frykt for at opptøyene hadde vært et bevisst forsøk fra Frankrike og Spania på å destabilisere Storbritannia før en umiddelbar invasjon, tilsvarende som den spanske armada i 1779.
Bakgrunn
Formålet med loven som ble vedtatt i 1778 var å fjerne visse restriksjoner på katolsk trosutøvelse og på katolikkers deltagelse i samfunnslivet som hadde blitt innført under Vilhelm III. En av de viktigste endringene var at katolikker ikke lenger skulle tvinges til å avlegge en religiøs ed dersom de gikk inn i de væpnede styrker. Dette var nødvendig for å kunne rekruttere nok soldater til de pågående konfliktene på kontinentet og i Amerika.
George Gordon samlet protestanter i kampanje Protestant Association for å tvinge myndighetene til å trekke loven tilbake. Han spilte på frykten for «papisme», gjeninnføring av absolutt monarki og et angrep på England fra katolske land på kontinentet.
Opptøyene
Den 29. mai 1780 kalte Gordon inn til et møte, og det ble bestemt at man skulle marsjere til Parlamentet for å levere et opprop med underskrifter mot loven.
2. juni 1780 samlet mellom førti og seksti tusen seg og marsjerte fra St George's Fields mot Parlamentet under slagord som «No Popery». Langs ruten sluttet mange flere seg til. Demonstrantene forsøkte å trenge seg inn i House of Commons, men da de ikke klarte det begynte mobben å spre seg. Gordon gikk inn og leverte oppropet.